**Csongrád-Csanád Megyei Kormányhivatal**

**2020. évre szóló**

PÁLYÁZATI FELHÍVÁSA

# Felhívás

A Csongrád-Csanád Megyei Kormányhivatal (a továbbiakban: Kormányhivatal) a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.) 17. § pontjában biztosított jogkörében, a foglalkoztatást elősegítő támogatásokról, valamint a Munkaerő-piaci Alapból foglalkoztatási válsághelyzetek kezelésére nyújtható támogatásról szóló 6/1996. (VII. 16.) MüM rendelet 10. §-a alapján, figyelemmel az államháztartásról szóló törvény végrehajtásáról szóló 368/2011. (XII. 31.) kormányrendelet rendelkezéseire

**PÁLYÁZATOT** **HIRDET**

**álláskeresők vállalkozóvá válását elősegítő tőkejuttatás támogatás igénybevételére.**

# A pályázat kiírásának célja:

A pályázat benyújtásának időpontjában legalább egy hónapja álláskeresőként nyilvántartott, illetve rehabilitációs ellátásban részesülő személyek vállalkozói készségének, hajlandóságának előmozdítása, saját vállalkozás, illetve vállalkozói tevékenység beindítására való ösztönzése beruházási célú támogatással.

1. A pályázat lebonyolítója:

A pályázati eljárást és a támogatás lebonyolítását a Kormányhivatal valósítja meg, eljáró szervezeti egysége a Foglalkoztatási Főosztály.

A támogatásról szóló hatósági szerződést a Kormányhivatal köti meg.

1. A pályázat keretében nyújtható támogatás forrása

Az NFA foglalkoztatási alaprész a Kormányhivatal Foglalkoztatási Főosztály decentralizált, e célra elkülönített 20.000.000,- Ft keretösszege.

1. A pályázati kiírás keretében nyújtható támogatás formája, mértéke, maximális támogatási intenzitása és számításának alapja

Legfeljebb 2 millió Ft-ig terjedő kamatmentes tőkejuttatás vissza nem térítendő formában. A támogatás maximális intenzitásának mértéke a 80%-ot nem haladhatja meg.

A támogatás számításának alapja a beruházás levonható és visszaigényelhető ÁFA nélküli összes költsége. A támogatás csak abban az esetben igényelhető a beruházás ÁFA-t is tartalmazó összköltsége után, ha a támogatott vállalkozásnak a támogatásból finanszírozott beruházásával kapcsolatban nincs ÁFA visszaigénylési jogosultsága.

1. A pályázók köre:

A pályázaton részt vehet az, aki:

A pályázat benyújtását közvetlenül megelőzően – beleértve a pályázat benyújtásának napját is – legalább egy hónapja a Kormányhivatal Járási Hivatalainak Foglalkoztatási Osztálya által álláskeresőként nyilvántartott, illetve rehabilitációs ellátásban részesülő személy és vállalja, hogy önmaga foglalkoztatását – munkaviszonyon kívüli tevékenységgel –

1. egyéni vállalkozás keretében, vagy
2. egyéni cég tagjaként, vagy
3. új induló társas vállalkozás keretében, a társaság tevékenységében – munkaviszonyon kívüli jogviszonyban álló – személyesen közreműködő tagként, vagy
4. már működő társas vállalkozáshoz való csatlakozással, a társaság tevékenységében – munkaviszonyon kívüli jogviszonyban álló – személyesen közreműködő tagként, vagy
5. a személyi jövedelemadóról szóló 1995. évi CXVII. törvény 3. §-a 18. pontjában meghatározott mezőgazdasági őstermelőként oldja meg.
6. **A támogatás nyújtásának jogszabályi feltételei:**
7. Mezőgazdasági őstermelői tevékenységhez nyújtandó támogatás feltétele, hogy a támogatást kérő az őstermelői tevékenységet a támogatásról szóló döntést követően kezdi meg és a kérelem benyújtását megelőző két éven belül nem rendelkezett őstermelői igazolvánnyal.
8. A támogatást igénylő, az Flt. 58. § (5) bekezdés *s)*pontja szerint egyéni vállalkozónak minősülő álláskereső személyként nem szerepelhet, a rá vonatkozó külön jogszabály szerinti nyilvántartásban egyéni vállalkozói tevékenységét szüneteltető egyéni vállalkozóként sem.
9. A pályázónak rendelkeznie kell a vállalkozás indításához, a beruházás nettó – ÁFA visszaigénylési jogosultsággal nem rendelkező pályázó esetében bruttó – költségének legalább **20%-át elérő saját forrás**sal, amelybe az államháztartás alrendszereiből nyújtott támogatás, valamint a bankhitel nem számítható be.
10. A pályázónak vállalnia kell a támogatás visszatérítése, illetőleg kötelezettségszegés miatt történő visszafizetés esetére **anyagi biztosíték** meglétét.
11. A támogatásban részesülő köteles a vállalkozási vagy a mezőgazdasági őstermelői tevékenységének megszűnését öt napon belül a támogatást folyósító szervnek bejelenteni.
12. A támogatásban részesülő köteles továbbá kérdőíves nyomon követéses vizsgálatban részt venni.
13. **A támogatás nyújtásának további feltételei:**

**A pályázó**

1. **tudomásul veszi**, hogy már működő gazdasági társaságba történő belépés esetén csak az a pályázó támogatható, aki 2019. január 1-je előtt létrehozott, a pályázat beadását megelőző naptári/üzleti év időszakában nem veszteséggel működő, jogerős végzéssel elrendelt csőd-, felszámolási, végelszámolási vagy egyéb − a megszüntetésére irányuló, jogszabályban meghatározott − eljárás, illetve külön törvény szerinti adósságrendezési eljárás alatt nem álló, továbbá esedékessé vált, meg nem fizetett, az államháztartás alrendszereivel szemben (akár csak eggyel is, ideértve az elkülönített állami pénzalapokat is) köztartozással nem rendelkező társas vállalkozáshoz, a társaság tevékenységében – munkaviszonyon kívüli jogviszonyban álló – személyes közreműködésre kötelezett tagjaként csatlakozik. Nem minősül személyes közreműködésnek az üzletvezetés és a képviselet ellátása, valamint a munkaviszonyban, illetve polgári jogi szerződés alapján történő munkavégzés.
2. **tudomásul veszi**, hogy a már működő gazdasági társasághoz történő csatlakozás esetén az érintett gazdasági társaságnak meg kell felelnie a rendezett munkaügyi kapcsolatok követelményeinek, átlátható szervezetnek minősül, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett és nem minősülhet nehéz helyzetben lévő vállalkozásnak.
3. **vállalja**, hogy a támogatásról szóló döntés közlését követő 30 naptári napon belül hatósági szerződést köt a Kormányhivatallal,
4. **tudomásul veszi**, hogy a(z) egyéni/társas vállalkozását (egyéni vállalkozó nyilvántartásba vétele iránti kérelem , az új társas vállalkozás alapítása esetén a cégbírósági bejegyzési kérelem, a már működő társas vállalkozáshoz való csatlakozás esetén a társasági szerződés módosítása iránti kérelem), mezőgazdasági őstermelő esetén az őstermelői tevékenységet, valamint a beruházást csak a támogatásról szóló döntést követően kezdheti meg és a pályázat benyújtását megelőző két éven belül nem rendelkezhet őstermelői igazolvánnyal,
5. **vállalja**, hogy legkésőbb a hatósági szerződés megkötéséig csatolja a vállalkozás alapítására vonatkozó és a tevékenység megkezdéséhez szükséges dokumentumokat /pl. a 2009. évi CXV. törvény 7. § (3) bekezdés szerinti értesítés az egyéni vállalkozók nyilvántartásba vételéről, mezőgazdasági őstermelői igazolvány és annak betétlapja, gazdasági társaság esetén a társaságot bejegyző cégbírósági végzés/módosítás, vagy a Közigazgatási és Igazságügyi Minisztérium Céginformációs és az Elektronikus Cégeljárásban Közreműködő Szolgálat által kiadott és hitelesített cégkivonat, társasági szerződés (alapító okirat)/, vállalkozói bankszámla/lakossági folyószámla szerződés, szakhatósági engedélyek, stb.),
6. **vállalja**, hogy engedély- és bejelentés köteles tevékenység folytatása esetén legkésőbb a hatósági szerződés megkötéséig csatolja a működési engedélyt, bejelentést,
7. **vállalja**, hogy a támogatás fogadására, pénzforgalmának lebonyolítására, illetve a visszafizetések teljesítéséhez a hatósági szerződés megkötéséig bankszámlát nyit,
8. **vállalja**, hogy a Kormányhivatal kérésére a pályázat érdemi elbírálásához – az előírt kötelező mellékletein túl – egyéb, a pályázattal összefüggő iratot is (pl. előzetes elvi vélemények, szándéknyilatkozatok, bérleti előszerződés, adásvételi előszerződés) becsatol,
9. **vállalja**, hogy a vállalkozói/őstermelői tevékenységét szüneteltetés nélkül fenntartja a hatósági szerződésben megjelölt időpontig.
10. **vállalja,** hogy a hatósági szerződésben megjelölt időpontig vállalkozói tevékenységét (a létrehozott kapacitásokat, szolgáltatásokat) megkezdi, és azt a hatósági szerződés megkötésének napjától számított 3 évig fenntartja. A pályázó ezen időszak alatt az Flt. 58. § (5) bekezdés a) pontjában meghatározott munkaviszonyt nem létesíthet,
11. **vállalja** a támogatás visszatérítése, illetőleg kötelezettségszegés miatt történő visszafizetése esetére **anyagi biztosíték** bemutatását, amely lehet a kedvezményezett valamennyi − jogszabály alapján beszedési megbízással megterhelhető − fizetési számlájára vonatkozó, a támogató javára szóló beszedési megbízás benyújtására vonatkozó felhatalmazó nyilatkozata a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt, vagy bármely olyan eszköz − így különösen zálogjog kikötése, kezesség, garancia, óvadék −, amely biztosítja, hogy a támogató a költségvetési támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni.
12. **vállalja**, hogy építési beruházás esetén a pályázat benyújtásakor rendelkezik az építési hatóság igazolásával arról, hogy az építési tervdokumentációt engedélyeztetésre átvette (a jogerős hatósági engedély a hatósági szerződés megkötésének feltétele),
13. **vállalja**, hogy a **beruházást legkésőbb 2020. november 30-ig befejezi** és a támogatás kifizetésére vonatkozó eredeti bizonylatokat legkésőbb 2020. november 30-ig benyújtja,
14. **vállalja**, hogy a beruházás befejezéséről szóló beszámolót a beruházás befejezését követő 15 napon belül, de legkésőbb 2020. november 30-ig benyújtja.
15. **tudomásul veszi**, hogy a Kormányhivatal az igényelttől kisebb összegű támogatást is megítélhet, ezért ilyen esetekre tekintettel a pályázónak benyújtott pályázatában nyilatkoznia kell annak tudomásulvételéről, hogy amennyiben az általa kért támogatás alacsonyabb támogatási összegben kerül megállapításra, és nem vállalja a megvalósításhoz szükséges pénzügyi fedezet különbözetének pótlását, vagy üzleti tervének a rendelkezésre álló összegnek figyelembe vételével történő átdolgozását, úgy pályázata elutasításra kerül.
16. a pályázatban megjelölt összegnél kevesebb támogatás megállapítása esetén **kötelezettséget vállal** 8 napon belül nyilatkozattételre, arra vonatkozóan, hogy
* a megvalósításhoz szükséges pénzügyi fedezet különbözetét pótolja, és a pályázatban szereplő beruházást változatlan formában megvalósítja, vagy
* a beruházás megvalósítására vonatkozó tervét a rendelkezésre álló összegek figyelembe vételével átdolgozza, és csökkentett formában valósítja meg,
1. a támogatás felhasználása során **vállalja** – amennyiben a közbeszerzés kötelező feltételei fennállnak – a közbeszerzésre vonatkozó jogszabályok betartását,
2. **tudomásul veszi**, hogy több pályázót érintő új társas vállalkozás létrehozása esetében a pályázatokat egyenként, külön-külön kell benyújtani. Ebben az esetben minden pályázatban hivatkozni kell arra, hogy a társas vállalkozásnak kik a további tagjai.
3. Mezőgazdasági őstermelőre vonatkozó további előírások

A mezőgazdasági őstermelő önfoglalkoztatása ideje alatt vállalja, hogy a hatósági szerződésben megjelölt időpontig, összesen 3 évig, az őstermelői tevékenységéből származó időarányos árbevétele meghaladja a mindenkori személyi jövedelemadó köteles összeghatárt, 2020. évben 600.000,- Ft-ot.

Az őstermelői tevékenységgel elért bevétel nagyságát a pályázónak hitelt érdemlően a szerződésben meghatározott módon és időben igazolnia kell. Amennyiben a fenti feltételek nem teljesülnek, az felróható okból bekövetkezett szerződésszegésnek minősül és a támogatás megszüntetésre, valamint a folyósított teljes támogatási összeg visszakövetelésre kerül.

1. Nem támogatható az a pályázó:
2. akinek a pályázata nem felel meg a vonatkozó jogszabályoknak, illetve a pályázati kiírásban megfogalmazott egyéb feltételeknek, vagy
3. aki a pályázatát a vállalkozóvá válását követően terjesztette elő, vagy
4. akinek a tervezett tevékenysége nem vállalkozás, vagy
5. aki nem a megjelölt adatlapon, illetve nem megfelelően nyújtja be pályázatát, vagy a pályázatában és/vagy a hatósági szerződés megkötése során a döntés tartalmát érdemben befolyásoló valótlan, hamis, vagy megtévesztő adatot szolgáltatott, vagy ilyen nyilatkozatot tett (ebben az esetben az esetleg már megítélt támogatás is visszavonásra kerül), (hamis adat a valóságnak megfelelően ismert, de a valóságtól szándékosan eltérően közölt adat; hamis nyilatkozat az olyan nyilatkozat, amely hamis adatot tartalmaz), vagy
6. akinek esedékessé vált és meg nem fizetett köztartozása van az Áht. 50. § (4) bekezdés alapján, vagy
7. aki a Nemzeti Foglalkozatási Alapból kapott támogatásokkal kapcsolatban vállalt kötelezettségeit nem teljesítette, illetve időarányosan nem teljesíti, vagy
8. aki nem kíván személyesen a vállalkozás tevékenységében közreműködni, vagy
9. aki az egyéni vállalkozói tevékenység folytatására irányuló szándékát nem jelenti be az egyéni vállalkozói tevékenységgel kapcsolatos ügyekben eljáró hatóságnak, vagy
10. aki nem lesz gazdasági társaság − a társaság tevékenységében személyesen közreműködő – tagja, vagy mezőgazdasági őstermelő, vagy
11. mezőgazdasági őstermelői tevékenységhez nyújtandó támogatás esetén, aki a pályázat benyújtását megelőző két éven belül rendelkezett őstermelői igazolvánnyal, vagy
12. aki az álláskeresési járadékból fennmaradó időtartamra járó juttatásban részesül, vagy
13. aki olyan gazdasági társaságba kíván belépni, amely társaságnak az államháztartás alrendszereivel szemben (akár csak eggyel is, ideértve az elkülönített állami pénzalapokat is) esedékessé vált és meg nem fizetett köztartozása van [Áht. 50. § (4) bekezdés], vagy
14. aki olyan gazdasági társaságba kíván belépni, amely társaság a Nemzeti Foglalkoztatási Alapból kapott támogatásokkal kapcsolatban vállalt kötelezettségeit nem teljesítette, illetve időarányosan nem teljesíti, vagy
15. aki olyan gazdasági társaságba kíván belépni, amely társaság jogerős végzéssel elrendelt csőd-, felszámolási, végelszámolási vagy egyéb − a megszüntetésére irányuló, jogszabályban meghatározott − eljárás, illetve külön törvény szerinti adósságrendezési eljárás alatt áll, illetve amelynek saját tőkéje előző évben negatív volt, vagy
16. aki a pályázatát/kérelmét akkor nyújtotta be, amikor már vállalkozónak, illetve gazdasági társaság személyesen közreműködő tagjának minősült, vagy
17. aki olyan már működő gazdasági társaságba kíván belépni, amely az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. § (1) bekezdése értelmében nehéz helyzetben lévő vállalkozásnak minősül, vagy
18. aki olyan gazdasági társaságba kíván belépni, amely nem felel meg az államháztartásról szóló 2011. évi CXCV. törvény (Áht.) 50. § (1) bekezdés a) pontjában meghatározott rendezett munkaügyi kapcsolatok követelményének, vagy
19. aki olyan gazdasági társaságba kíván belépni, amely jogi személy, vagy jogi személyiséggel nem rendelkező más szervezet esetén nem minősül átlátható szervezetnek, vagy
20. aki olyan gazdasági társaságba kíván belépni, amely a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének nem tett eleget, vagy
21. akit a Közpénztv. megsértése miatt bármely szerv jogerősen kizárt és a kizárás tényét a honlapon közzétették, a kizárást megállapító jogerős döntéstől számított 2 évig, vagy
22. akia hatósági szerződés megkötésének időpontjában a támogatott tevékenységhez szükséges jogerős hatósági engedélyekkel nem rendelkezik, vagy
23. aki a pályázati kiírásban meghatározott mértékű saját forrással nem rendelkezik, továbbá azt nem igazolja, vagy arról nem nyilatkozik, vagy
24. aki nem rendelkezik a meghatározott mértékű és formájú anyagi biztosítékkal (6/1996. (VII.16.) MüM rendelet 10. §. (3) bekezdése alapján). Biztosíték lehet a kedvezményezett valamennyi - jogszabály alapján beszedési megbízással megterhelhető - fizetési számlájára vonatkozó, a támogató javára szóló beszedési megbízás benyújtására vonatkozó felhatalmazó nyilatkozata (a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt), vagy bármely olyan eszköz - így különösen zálogjog kikötése, garancia, kezesség, óvadék – amely biztosítja, hogy a támogató a költségvetési támogatás visszafizetésére vonatkozó igényét maradéktalanul, a lehető legrövidebb időn belül eredményesen tudja érvényesíteni, vagy
25. aki a hatósági szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja, vagy
26. aki az Áht. 48/B. § (1) bekezdése alapján nem részesíthető támogatásban, vagy
27. aki az előző években a támogató által azonos célra biztosított költségvetési támogatás felhasználásával jogszabályban vagy a támogatói okiratban, támogatási szerződésben foglalt kötelezettségét megszegve még nem számolt el.
28. **A támogatás keretében elszámolható költségek:**
29. Kizárólag **új tárgyi eszközök** (pl. gépek, technológiai berendezések, felszerelések, ügyviteli-, számítástechnikai eszközök, haszon- és mezőgazdasági haszongépjárművek) beszerzéséhez, melyek a vállalkozási tevékenységet tartósan, legalább 1 éven túl szolgálják.
30. Immateriális javak közül a **szoftverek**, melyek aránya nem haladhatja meg az igényelt támogatási összeg 25%-át. A támogatásban részesíthető immateriális javaknak a beruházási támogatásban részesülő területhez kell kapcsolódniuk és a kedvezményezett beruházó kizárólag Magyarországon jogosult felhasználni azokat.
31. A vállalkozás beindításához szükséges, kizárólag nem lakás céljára szolgáló, üzleti tevékenység végzésére irányuló – megfelelő, a tervezett tevékenység végzését egyértelműen biztosító felépítménnyel rendelkező - **ingatlan** (pl. műhely, üzlet, iroda, stb.) a benne lévő berendezési tárgyak nélkül, valamint **földterület** (pl. mezőgazdasági művelésre alkalmas) vásárlásához.
32. A vállalkozás profiljához illeszkedő építési, bővítési,felújítási, korszerűsítési, átalakítási beruházás olyan ingatlan vonatkozásában, amely **saját tulajdonú,** illetve az új társas vállalkozás tulajdonában áll, illetve a már működő társas vállalkozáshoz való csatlakozás esetén az adott társas vállalkozás tulajdonában áll. A felújítási, korszerűsítési, átalakítási költségek nem haladhatják meg az igényelt támogatási összeg 20%-át.

Az elszámolható költségek körében az új épület, épületrész felépítésével kapcsolatos építési költségek, valamint ezen ingatlanok rendeltetésszerű használatának előfeltételét jelentő, jogszabályban nevesített (víz- és csatornahasználati, villamos-fejlesztési, gázelosztó vezetékre vonatkozó hálózatfejlesztési) hozzájárulások vehetők figyelembe. Más építési költség nem számolható el.

A támogatásból beszerzett valamennyi eszköznek legalább három évig Magyarországon kell maradnia.

**Támogatás akkor nyújtható**, ha a tárgyi eszközöket, immateriális javakat a kedvezményezett

a) piaci feltételek mellett harmadik féltől, az érintett eszközök kereskedelmi forgalmával üzletszerűen foglalkozó, kereskedőnek vagy gyártónak minősülő szállítótól vásárolja, a piacon szokványos jótállási és szavatossági feltételek biztosítása mellett, és

b) legalább három évig kizárólag a beruházásban érintett telephelyen használja, és

c) eszköznyilvántartásba veszi, és a számvitelről szóló 2000. évi C. törvény 52-53. §-a szerinti értékcsökkenést alkalmazza, és

d) a tervezett beruházási költségvetésében a piaci árakhoz igazodóan, reális és takarékos módon állítja össze, és

e) úgy állítja össze, hogy a beszerezni kívánt eszközök megfelelnek a vonatkozó európai irányelveknek, szabványoknak, illetve az azokat harmonizáló magyar jogszabályoknak, szabványoknak, környezetvédelmi előírásoknak, és

f) úgy állítja össze, hogy azok darab egységára bruttó/nettó 10.000,- Ft-ot eléri, vagy meghaladja.

1. A támogatás keretében nem igényelhető támogatás:
* lízing, valamint részletfizetési konstrukcióban történő beruházásra, továbbá hatósági díjak, illetékek, gazdasági társaságok alapításának költségére, törzstőke emelésére, személygépjármű vásárlására, bérleti jog megszerzésére, árukészlet és forgóeszköz beszerzésére.
* a pályázati döntésről szóló értesítés kézhezvétele előtt már megkezdett beszerzésre, beruházásra,
* vetőmag, palánta, facsemete, élőállat, takarmány, stb. beszerzésére,
* a beszerzendő eszközök szállítási költségére.
1. A támogatás folyósítása:

A támogatás a hatósági szerződés aláírása után az alábbiak szerint kerül folyósításra:

* A támogatás összege a Kormányhivatallal kötött hatósági szerződés aláírása után, az abban foglaltak figyelembevételével, forrás- és teljesítésarányosan, a bemutatott bizonylatok (pl. eredeti és záradékolt számla, valamint annak Támogatott által hitelesített másolata, eredeti adásvételi szerződés, kifizetést igazoló eredeti dokumentumok, valamint rövid szakmai beszámoló, stb.) alapján a Magyar Államkincstáron keresztül kerül utalásra a támogatott inkasszót befogadó vállalkozói bankszámlájára/lakossági folyószámlájára.
* A Kedvezményezettnek az eredeti számlára rá kell vezetnie az alábbi záradék szövegezést: „A Nemzeti Foglalkoztatási Alap terhére elszámolva ….. számú hatósági szerződés alapján.” Valamennyi esetben az elszámoláshoz a Támogatott által záradékolt számla hitelesített másolatát is szükséges benyújtani.
* Ingatlan, földterület vásárlása esetén ügyvéd által ellenjegyzett eredeti adásvételi szerződés 1 példányát és hiteles tulajdoni lapot /az ingatlan-nyilvántartásba bejegyzett jog/szükséges benyújtani.
* Haszongépjármű vásárlása esetén a Kedvezményezett nevére szóló forgalmi engedélyt és törzskönyvet is szükséges benyújtani.
* Az elszámolás részét képezi továbbá a kifizetést igazoló dokumentum (az átutalást végző pénzintézet által kiadott terhelési bizonylat), a Hatósági szerződés mellékletét képező - a költségszámlák, vagy adásvételi szerződés alapján kitöltött - Számlaösszesítő, az írásban elküldött és visszaigazolt megrendelők, a megvásárolt áruk átadás-átvételét igazoló jegyzőkönyvek, vagy szállítólevelek, továbbá elszámolásonként rövid szakmai beszámoló.
* A bemutatott eredeti bizonylatokon szereplő legkisebb végösszeg bruttó 50.000,- Ft-nál nem lehet kevesebb. A pályázat alapján megvalósított beruházáshoz kapcsolódóan az elszámolás során csak átutalásos számla fogadható el, melyet a támogatott a hatósági szerződésben megadott bankszámlájáról átutalással teljesíthet.
* A támogatás folyósításához a pályázati döntés közlését követő naptól a hatósági szerződésben az elszámolás határideje napjáig kiállított eredeti bizonylatok fogadhatók el. Az adásvételi szerződéssel igazolt beszerzések – ingatlanvásárlás kivételével – nem fogadhatóak el.
* Külföldi szállító esetén, a benyújtott számlák kiegyenlítése forintban történik. Forintszámláról történő teljesítés esetén a pénzügyi teljesítés napján a forintszámlát vezető pénzintézet által rögzített árfolyamot, míg devizaszámláról történő teljesítés esetén a pénzügyi teljesítés napján érvényes MNB középárfolyamot kell figyelembe venni.

**Elektronikus számla** elszámolására az alábbiak figyelembevételével kerülhet sor:

* Az eredeti számlákat a „A Nemzeti Foglalkoztatási Alapterhére elszámolva ….. számú hatósági szerződés alapján.” záradékolással szükséges ellátni.
* Elektronikus számla esetén a záradékolást a szállító is elvégezheti. Ha a kedvezményezett elektronikus számlát kíván elszámolni, záradékolási kötelezettségének a következő módok valamelyike szerint tehet eleget:

• a Kedvezményezett nem záradékolja a számlát, ehelyett az e-aláírást megelőzően a szállító írja rá a számlára a záradék szövegét,

• ha a szállító nem záradékol, és a Kedvezményezett rendelkezik e-aláírással, akkor a kedvezményezett rávezeti a számlára a záradékolást, majd aláírásával hitelesíti a számlát és a záradékolást is egyben,

• ha a szállító nem záradékol és a Kedvezményezett nem rendelkezik e-aláírással, akkor a Kedvezményezett nyilatkozatot tölt ki, amelyet aláírást követően beszkennel, és ahhoz csatolja elektronikusan az elektronikus számlát, az általa választott szoftverrel.

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: E-ügyintési törvény) alapján azok a természetes személyek, akik elektronikus kapcsolattartást kértek, a támogatások elszámolása során az elszámolás dokumentumait (számla, kifizetéseket igazoló dokumentumok, stb.) az E-ügyintézési törvény előírásai szerint elektronikusan aláírt, elektronikusan hitelesített (pl. AVDH szolgáltatás keretében) formában kell, hogy benyújtsák.

**Nem folyósítható támogatás** azon beruházáshoz, amelynél az eladó és a vevő – illetőleg a Ptk. 8:1 § (1) bekezdés 4. pontja szerinti vállalkozás esetén a vállalkozás(ok) tagja(i) és/vagy vezető tisztségviselő(i) – azonos személyek, vagy az eladó és a vevő – vállalkozás(ok) tagja(i) és/vagy vezető tisztségviselő(i) – között a Ptk. 8:1 § (1) bekezdés 1. pontja szerinti közeli hozzátartozói viszony áll fenn.

A pályázók egy alkalommal támogatási előleget igényelhetnek. Ezen igényt már a pályázat benyújtásakor a pályázati adatlapon írásban jelezni kell. Az előleg folyósításáról a Kormányhivatal mérlegelési jogkörében dönthet. Az előleg összege legfeljebb a megítélt támogatás 20%-a lehet, amelyet a Kormányhivatal a szerződés megkötését követő 30 napon belül utal a Támogatott részére. Az előleg elszámolásának szabályait a hatósági szerződés tartalmazza.

A támogatás elszámolása maximum 3 rész elszámolásban történhet.

1. A pályázat benyújtására vonatkozó előírások:

A jelen pályázati felhívás alapján benyújtásra kerülő pályázatot az útmutatóban, valamint a pályázati adatlapon és annak mellékleteiben meghatározott részletes feltételek figyelembe vételével kell kidolgozni.

A pályázati Felhívás, az Útmutató, az Adatlap és mellékletei egymástól elválaszthatatlan szerves egységet képeznek, együttesen tartalmazzák a pályázáshoz szükséges összes feltételt.

A pályázati felhívásban és a pályázati egységcsomagban foglaltaknak megfelelően, szövegszerkesztővel kitöltött pályázatokat 1 db eredeti példányban és 1 db elektronikus adathordozón (cd lemezen: doc vagy docx formátumban az Adatlapot és az Üzleti tervet) kötelező mellékletekkel felszerelve, összefűzve **2020. október 30-án 12:00-óráig** **személyesen, vagy 2020. október 31-i postai feladással** kell benyújtani a **Csongrád-Csanád Megyei Kormányhivatal Foglalkoztatási Főosztály Alapkezelő Osztály címére**, amely a következő:

**6722 Szeged, Rákóczi tér 1. IV. emelet 424. iroda**

A pályázatot – postai feladás esetén – könyvelt postai küldeményként kell továbbítani. Ebben az esetben a benyújtás időpontjának a küldeményen szereplő – a pályázó által igazolható – postára adás dátuma számít. A pályázat személyes benyújtása esetén a Kormányhivatal a pályázat átvételéről igazolást ad a pályázónak.

A pályázatok elbírálásáról a Kormányhivatal mérlegelési jogkörben, a pályázat benyújtását követően legfeljebb 60 napon belül dönt. A döntést követően a Kormányhivatal a döntésről szóló értesítés átvételétől számított 30 naptári napon belül hatósági szerződést köt a támogatottal, melyben részletesen rögzítésre kerülnek a támogatással kapcsolatos jogok és kötelezettségek. Amennyiben a kedvezményezett mulasztásából a szerződéskötés meghatározott határidőn belül nem jön létre, a támogatási szerződés, valamint a támogatási döntés érvényét veszti.

Formai szempontból hiányosnak minősülő pályázat esetében a Kormányhivatal szólítja fel a pályázót arra, hogy a hiányosságot a felszólításról szóló értesítés átvételétől számított 8 napon belül pótolja. A pályázat formai hiányosságainak pótlására – a Kormányhivatal hiánypótlásra történő felhívását követően - egy alkalommal van lehetőség.

Formai hiányosságnak kizárólag a pályázati adatlap, a nyilatkozatok valamelyik rovatának üresen hagyása, vagy az adatlaphoz csatolandó valamelyik nyilatkozat, dokumentum hiánya számít. A hiánypótlást követően is formailag hiányosnak minősülő pályázat nem felel meg a támogatásra való jogosultsági feltételeknek.

A Kormányhivatal a pályázatok benyújtását a pályázati határidő lejárata előtt felfüggesztheti, illetve forráshiány miatt a benyújtott pályázatot elutasíthatja, továbbá a rendelkezésre álló forrást meghaladó támogatási igény beérkezése esetén az igényeltnél kisebb összegű támogatást is odaítélhet, valamint fenntartja a jogot, hogy a pályázati dokumentációban foglaltakat módosíthatja.

A pályázati egységcsomag letölthető a <http://csongrad.munka.hu> és a [http://www.csmkh.hu/](http://www.csmkh.hu/hu/) honlapokról. A pályázattal kapcsolatban további információ kérhető a Kormányhivatal Foglalkoztatási Főosztály Alapkezelő Osztályán személyesen, vagy a 62/680-941 telefonszámon.

1. **A vállalkozóvá válást elősegítő tőkejuttatás támogatásának döntése során figyelembe veendő mérlegelési szempontok:**
* a munkaerő-kereslet és –kínálat helyi jellemzői;
* a térség/kistérség foglalkoztatási helyzete és munkanélküliségi mutatói;
* a pályázó álláskereső munkához jutási esélye;
* 25 év feletti álláskeresők önfoglalkoztatása,
* családi vállalkozások,
* az előírtnál magasabb saját erőt biztosítók.

1. **A támogatási döntés elleni jogorvoslat**

A 6/1996. MüM rendelet 10. § (2) bekezdés a) pontjában meghatározott tőkejuttatás esetén a Kormányhivatal hoz döntést, amely döntés ellen fellebbezésnek nincs helye, azonban jogsérelemre hivatkozással közigazgatási per kezdeményezhető. A keresetlevél benyújtásának a közigazgatási döntés véglegessé és végrehajtható válására nincs halasztó hatálya, de a bíróságtól azonnali jogvédelem kérhető. A Szegedi Törvényszékhez (6726 Szeged, Fő fasor 16-20.) címzett keresetlevelet a döntés közlésétől számított 30 napon belül kell a vitatott döntést hozó Kormányhivatalnál (intézkedésre jogosult szervezeti egység: Foglalkoztatási Főosztály, címe: 6722 Szeged, Rákóczi tér 1.) benyújtani.

1. A szerződésszegés és annak jogkövetkezményei:

Ha a támogatott a hatósági szerződésben foglaltakat megszegi, nem, vagy csak részben teljesíti, a kifizetett támogatást teljesítés-arányosan követeli vissza, a visszakövetelés időpontjában hatályos, a kötelezettségszegés napjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig az az államháztartásról szóló törvény végrehajtásáról szóló 368/2011. (XII.31.) Korm. rendelet 98. §. (1) bekezdés a) pontja és (3) bekezdése szerint kiszámított ügyleti kamattal növelt összegben kell visszafizetni.

Amennyiben a kötelezett visszafizetési kötelezettségének a visszakövetelő határozatban megállapított határidőig nem tesz eleget, e határidő elmulasztásának napjától a Kormányhivatal a teljesítés napjáig késedelmi kamatot is felszámít, kivéve a késedelem azon időszakát, amíg a végrehajtás az állami adó- és vámhatóság előtt van folyamatban. Az állami adó- és vámhatóság az előtte folyó végrehajtási eljárásban a követelés összege után késedelmi pótlékot számít fel.

Ha a támogatott nem tesz eleget a hatósági szerződésben rögzített tájékoztatási kötelezettségének, illetve akadályozza az ellenőrzést, rendbírsággal sújtható.

 Csongrád-Csanád Megyei Kormányhivatal